**OBEC DRAVCE**

**053 14 Dravce 27**

* **stavebný úrad -**

Číslo: 49/SA/2019 Dravce, dňa 31.10.2019

**Jozef Paciga**

**Arnutovce 118**

**053 13 Arnutovce**

**VEREJNÁ VYHLÁŠKA**

**ROZHODNUTIE**

Obec Dravce ako vecne a miestne príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov posúdil návrh na obnovu konania v stavebnom konaní stavby „Rodinný dom – novostavba“ na pozemku parcela č. C KN 704 v katastrálnom území Dravce, podanú dňa 02.10.2019 Jozefom Pacigom bytom 053 13 Arnutovce 118 podľa ust. § 62 ods. 1, písm. c) s ust. § 46 zákona č. 71/1967 Zb. o správnom konaní (správny poriadok) v znení neskorších predpisov a

**zamieta**

návrh na obnovu konania v stavebnom konaní stavby „Rodinný dom – novostavba“ na pozemku parcela č. C KN 704 v katastrálnom území Dravce, ktoré bolo právoplatne ukončené rozhodnutím č. j. SA/47/2018 zo dňa 10.07.2018, vydané stavebníkovi Ing. Peter Dravecký bytom Jaseňová 3627/12A, 811 04 Bratislava.

**Odôvodnenie**

Dňa 02.10.2019 podal Jozef Paciga bytom 053 13 Arnutovce 118 na stavebnom úrade návrh na povolenie obnovy konania uskutočneného vo veci stavebného povolenia pre stavbu „Rodinný dom – novostavba“ na pozemku parcela č. C KN 704 v katastrálnom území Dravce.

Ako dôvod obnovy konania uvádza, že citujem **„susedov balkón je orientovaný na parcelu číslo C-KN 703 čo by v prípade stavania nového domu balkón by bol orientovaný do môjho dvora a čiastočná strata súkromia týmto žiadam stavebný úrad v Dravciach prešetrenie stavebného povolenia aby v budúcnosti nedošlo k zhoršeniu susedských vzťahov“** koniec citátu.

Žiadosť o stavebné povolenie podal dňa 16.04.2018 Ing. Peter Dravecký bytom Jaseňová 3627/12A, 811 04 Bratislava na výstavbu stavby „Rodinný dom – novostavba“ na pozemku parcela č. C KN 704 v katastrálnom území Dravce. Preukázal vlastníctvo k pozemku podľa výpisu z listu vlastníctva č. 352, v katastrálnom území Dravce zo dňa 16.05.2018. Geodetické údaje katastra boli doložené kópiou katastrálnej mapy K1-1132/2017. Súhlas s použitím poľnohospodárskej pôdy na nepoľnohospodársku činnosť vydal Okresný úrad Poprad, odbor pozemkový a lesný dňa 09.04.2018 pod č.j. OU-PP-PLO-2018/008640-002. K žiadosti doložil vyjadrenia vlastníkov a správcov sietí VD, a.s Košice, Slovak-

Telekom a.s., Bratislava a záväzné stanovisko Krajského pamiatkového úradu Prešov,

-2-

stavebné povolenie na stavbu studne spolu so súhlasom na odber podzemných vôd. V zmysle zákona 145/1995 Z.z. o správnych poplatkoch v znení neskorších predpisov uhradil správny poplatok, a predložil projektovú dokumentáciu pre vydanie stavebného povolenia spracovanú oprávnenou osobou.

Na základe predložených podkladov stavebný úrad zahájil spojené územné a stavebné konanie pod č.j. SA/36/2018 dňa 11.06.2018. Oznámenie zahájenia konania účastníkom konania oznámil verejnou vyhláškou, známym účastníkom konania a dotknutým orgánom zaslal oznámenie na vedomie.

Oznámenie o zahájení spojeného územného a stavebného konania bolo na úradnej tabuli Obce Dravce vyvesené dňa 11.06.2018 a zvesené dňa 25.06.2018.

Jozef Paciga prevzal oznámenie o zahájení spojeného územného a stavebného konania dňa 18. 06.2018. Ústne pojednávanie spojené s miestnou obhliadkou sa konalo dňa 09.07.2018, ktorého sa účastník konania nezúčastnil, ani nepodal námietky a pripomienky k navrhovanej stavbe.

Stavebné povolenie bolo vydané dňa 10.07.2018 pod č.j. SA/47/2018 na stavbu „Rodinný dom – novostavba“ pre stavebníka Ing. Petra Draveckého. Stavebné povolenie bolo doručené verejnou vyhláškou a známym účastníkom konania a dotknutým orgánom na vedomie. Rozhodnutie bolo vyvesené dňa 10.07.2018 a zvesené 25.07.2018.

Jozef Paciga si rozhodnutie prevzal dňa 16.07.2018 voči rozhodnutiu nepodal odvolanie. Rozhodnutie nadobudlo právoplatnosť 09.08.2018.

Po preskúmaní návrhu na obnovu konania stavebný úrad uvádza nasledovné:

Návrh na obnovu konania sa týka stavebného konania pre stavbu „Rodinný dom - novostavba“ na pozemku parcela č. C KN 704 v katastrálnom území Dravce.

Ako dôvod obnovy konania uvádza, že citujem **„susedov balkón je orientovaný na parcelu číslo C-KN 703 čo by v prípade stavania nového domu balkón by bol orientovaný do môjho dvora a čiastočná strata súkromia týmto žiadam stavebný úrad v Dravciach prešetrenie stavebného povolenia aby v budúcnosti nedošlo k zhoršeniu susedských vzťahov“** koniec citátu.

Výsledkom predmetného konania bolo vybudovanie nového rodinného domu s príslušenstvom o zastavanej ploche 110, 44 m2 . Rodinný dom má byť osadený 2, 3 m od hranice pozemku parcela č. C KN 703 a od parcely č. C KN 707 bude osadený 4, 5 m.

*V zmysle ust. § 6 vyhlášky 532/2002 Z. z. o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej Vyhláška).*

*Ak rodinné domy vytvárajú medzi sebou voľný priestor, vzdialenosť medzi nimi nesmie byť menšia ako 7 m. Vzdialenosť rodinných domov od spoločných hraníc pozemkov nesmie byť menšia ako 2 m.*

*V stiesnených územných podmienkach možno vzdialenosť medzi rodinnými domami znížiť až na 4 m, ak v žiadnej z protiľahlých častí stien nie sú okná obytných miestností.*

Stavba „Rodinný dom – novostavba“ na pozemku parcela č. C KN 704 v katastrálnom území Dravce bola osadená v súlade s ust. § 6 Vyhlášky.

Vzhľadom na preukázanie splnenia všetkých požiadaviek, preukázanie vlastníckeho práva, a splnenie podmienok na umiestnenie stavby vyplývajúce z ust. § 6 Vyhlášky a na podklade

-3-

súhlasných stanovísk dotknutých orgánov stavebný úrad posúdil, že umiestnením a povolením predmetnej stavby nedôjde k narušeniu užívania susednej nehnuteľnosti nad prípustnú mieru.

|  |  |  |
| --- | --- | --- |
| |  | | --- | |  | |  |   *Podľa ust. § 62 ods. 1 Konanie pred správnym orgánom ukončené rozhodnutím,*  *ktoré je právoplatné, sa na návrh účastníka konania obnoví, ak* |
| *a) vyšli najavo nové skutočnosti alebo dôkazy, ktoré mohli mať podstatný vplyv na rozhodnutie a nemohli sa v konaní uplatniť bez zavinenia účastníka konania;* |

*c) správneho poriadku, konanie pred správnym orgánom ktoré bolo právoplatne ukončené, sa na návrh účastníka konania obnoví, ak nesprávnym postupom správneho orgánu sa účastníkovi konania odňala možnosť zúčastniť sa na konaní, ak to mohlo mať podstatný vplyv na rozhodnutie a ak sa náprava nemohla urobiť v odvolacom konaní.*

Obnova konania je mimoriadnym opravným prostriedkom, ktorým sa revidujú právne vzťahy založené právoplatným rozhodnutím. Dôvodom pre takýto zásah do priznaných práv môže byť len existencia závažných skutočnosti, ktoré spochybňujú správnosť a spravodlivosť pôvodného rozhodnutia. Tieto závažné skutočnosti sú taxatívne vymenované v ust. § 62 ods. 1 správneho poriadku, ako dôvody pre povolenie, alebo nariadenie obnovy konania. Dôvody sú jednoznačné a iné dôvody správny poriadok nepripúšťa. Novou skutočnosťou je taká skutočnosť, ktorá existovala pred vydaním meritórneho rozhodnutia – stavebného povolenia, ale účastník konania sa o nej dozvedel až po nadobudnutí právoplatnosti stavebného povolenia. Podľa návrhu je touto skutočnosťou projektová dokumentácia stavby pre vydanie stavebného povolenia, ktorou sa povolila výstavba balkóna orientovaného do dvora navrhovateľa. O výstavbe tohto balkóna sa navrhovateľ dozvedel, až keď ju stavebník postavil – zrealizoval.

Stavebný úrad má zato, že dôvod na obnovu konania uvádzaný v návrhu na povolenie obnovy konania, nie je novou skutočnosťou, tak ako je charakterizovaná v ust. § 62 ods. 1 písm. a) správneho poriadku. Za novú skutočnosť nemožno pokladať schválenú projektovú dokumentáciu stavby, ku ktorej sa navrhovateľ mal možnosť vyjadriť v spojenom územnom a stavebnom konaní a mal možnosť podať riadny opravný prostriedok

Na obnovu konania však nestačí, aby tieto skutočnosti a dôkazy boli len nové. Uplatnenie novej skutočnosti resp. dôkazu je v ust. § 62 ods. 1, písm. a) správneho poriadku podmieňované ešte dvomi podmienkami, ktoré musia byť splnené kumulatívne

* Nová skutočnosť musí byť takej kvality, že pokiaľ by o novej skutočnosti stavebný úrad vedel pred vydaním stavebného povolenia, tak by spôsobila zmenu jeho právneho názoru na vec a iné rozhodnutie vo veci t.j. vydanie iného stavebného povolenia.
* Nastali príčiny mimo zavinenia účastníka konania, pre ktoré sa pred vydaním stavebného povolenia o novej skutočnosti nemohol dozvedieť resp. si túto skutočnosť nemohol uplatniť ako námietku pred vydaním stavebného povolenia.

V predloženej a schválenej projektovej dokumentácií stavby je zakreslený balkón a účastník konania mal možnosť sa k predloženej projektovej dokumentácií vyjadriť. Zároveň stavebný úrad konštatuje, že stavba je osadená v zmysle ust. § 6 vyhlášky 532/2002 Z. z. o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Stavebný úrad došiel k záveru, že nedošlo k naplneniu základnej podmienky obnovy konania t.j. preukázaniu novej skutočnosti tak, ako je charakterizovaná v ust. § 62 ods. 1, písm. a)

-4-

správneho poriadku. Nedošlo ani k naplneniu podmieňujúcich podmienok, že tvrdená nová skutočnosť mohla mať vplyv na stavebné povolenie a že ju účastník konania nemohol uplatniť v stavebnom konaní bez vlastného zavinenia.

Vzhľadom na horeuvedené stavebný úrad rozhodol tak, ako sa to uvádza vo výrokovej časti tohto rozhodnutia.

Toto rozhodnutie sa účastníkom konania doručuje verejnou vyhláškou jeho vyveseným na úradnej tabuli a na webovom sídle Obce Dravce. Podľa ust. §26 ods. 2 správneho poriadku, musí byť vyvesené po dobu 15 dní.

Peter Faltin

starosta obce

Vyvesené dňa

Zvesené dňa